OpenLLM-France/wikimedia huggingface dataset:
# Fotis Katsikaris

Fotis Katsikaris (grezieraz: Φώτιος Κατσικάρης; Korydallos, 1967ko maiatzaren 16a -) saskibaloi jokalari ohi eta entrenatzaile greziarra da, Bilbao Basket taldea entrenatu zuena.

## Kirol ibilbidea

Katsikaris bere ibilbidearen hasieran Kostas Politis, Dusan Ivkovic edo Dragan Sakotaren laguntzailea izan zen AEK Atenas B.C., 2003 eta 2005 artean entrenatzaile nagusi bilakatu arte. Errusiako Dynamo San Petersburgok fitxatu eta bertan urtebete eman zuen kluba desagertu arte.
Valencia Basket Clubek fitxatu eta bertan urte bi eman zituen. 2009an etxera itzuli eta Aris BCek fitxatu zuen.
Nahiz eta kontratua indarrean izan, 2010ean Bilbao Basketek fitxatu zuen Txus Bidorreta ordezkatzeko.

## Taldeak

Hona hemen bere ibilbidea:
| Urtea | Taldea | Liga | Oharrak |
| 98-03 | AEK Atenas B.C. | A1 Ethniki | Laguntzailea |
| 03-05 | AEK Atenas B.C. | A1 Ethniki | |
| 05-06 | Dynamo San Petersburgo | Errusiako Superliga | EuroChallenge |
| 06-08 | Valencia Basket Club | ACB | |
| 08-09 | Aris BC | A1 Ethniki | |
| 10- | Bilbao Basket | ACB | |

## Erreferentziak

* ↑ www.as.com: El Pamesa destituye a Katsikaris
* ↑ Berria: Banketxeko errezeta zaharrak ekarri ditu
* Elkarrizketa Fotis Katsikaris-i Argia astekarian (2011)
* Datuak: Q331362
# Fleming (Missouri)

Fleming Missourieko hiri bat da. Ray konderrian kokatua dago. 2010ean 128 biztanle zituen, 1,40 kilometro koadrotan banatuta.

## Ikus, gainera

* Ray konderria

## Kanpo estekak

* Datuak: Q961746
# Fleming (New York)

Fleming Ameriketako Estatu Batuetako inkorporatutako herri bat da. Cayuga konderrian dago, New York estatuan. 2.477 biztanle ditu, 24,3 kilometro koadroko azaleran banatuta.

## Ikus, gainera

* Cayuga konderrian

## Kanpo estekak

* Datuak: Q3708603
# Flemingsburg (Kentucky)

Flemingsburg Kentuckyko hiri bat da. Fleming konderrian kokatua dago. 2010ean 2.658 biztanle zituen, 5,27 kilometro koadrotan banatuta.

## Ikus, gainera

* Fleming konderria

## Kanpo estekak

* Datuak: Q2712206
* Multimedia: Flemingsburg, Kentucky / Q2712206
# Flemington (Georgia)

Flemington Georgiako estatuko hiri bat da. White konderrian kokatua dago. 2010ean 743 biztanle zituen, 11,84 kilometro koadrotan banatuta.

## Ikus, gainera

* White konderria

## Kanpo estekak

* Datuak: Q2673534
* Multimedia: Flemington, Georgia / Q2673534
# Flemington (Hegoaldeko Lanarkshire)

Flemington, Eskoziako meatzari komunitate txiki bat da, Uddingston udalerriaren kanpoaldean eta Hegoaldeko Lanarkshire konderrian.

## Kanpo estekak

* Datuak: Q5458615
# Fleming Island (Florida)

Fleming Island Ameriketako Estatu Batuetako erroldak esleitutako leku bat da. Clay konderrian kokatuta dago, Florida estatuan. 29.142 biztanle ditu, 59,9 kilometro koadroko azaleran banatuta.

## Ikus, gainera

* Clay konderria

## Kanpo estekak

* Datuak: Q5458590
# Fleming konderria (Kentucky)

Fleming konderria (ingelesez: Fleming County) Kentuckyko konderri bat da, Ameriketako Estatu Batuetan. Hiriburua Flemingsburg da. 2010eko zentsuaren arabera 14.348 biztanle zituen, Fleming kilometro koadroko azaleran.

## Geografia

Fleming konderriak 909,9 kilometro koadro ditu. Horietatik 7,18 ura dira. Beste 902,72 lurra dira. Biztanleria dentsitatea 15,77 da.

## Demografia

2010eko zentsoan bizi ziren 14.348 pertsonetatik 14.007 txuriak edo hispanoak dira. Horietatik hispano edo latino kategorian 149 dira. 181 beltzak edo afroamerikarrak. 11 amerikar natiboak ziren eta 1 Hawaii edo Pazifikoko irletako natiboak. 32 asiarrak ziren. Bestelako arraza bat kategorian 10 biztanle daude. Bukatzeko euren burua arraza bat baino gehiagotan 106 pertsonek kokatzen zuten.

### Biztanleria piramidea
## Kanpo estekak

* Datuak: Q888563
* Multimedia: Fleming County, Kentucky / Q888563
# Flemingston

Flemingston, Lanmihangel y Twyn, Michaelston Le Mont edo Flimstone, galesez: Trefflemin, Galesko udalerri txiki bat da, Vale of Glamorgan konderrian.

## Kanpo estekak

* Datuak: Q5458611
* Multimedia: Flemingston / Q5458611
# Flemington (Mendebaldeko Virginia)

Flemington Ameriketako Estatu Batuetako inkorporatutako herri bat da. Taylor konderrian dago, Mendebaldeko Virginia estatuan. 309 biztanle ditu, 0,789689 kilometro koadroko azaleran banatuta.

## Ikus, gainera

* Taylor konderrian

## Kanpo estekak

* Datuak: Q2686834
* Multimedia: Flemington, West Virginia / Q2686834
# Francisco Rodríguez Adrados

Francisco Rodríguez Adrados (Salamanca, 1922ko martxoaren 29a - Madril, 2020ko uztailaren 21a) espainiar hizkuntzalaria, helenista eta akademikoa izan zen. Salamancako Unibertsitatean eskuratu zuen Filologia Klasikoko lizentzia, 1944an, eta handik bi urtera lortu zuen doktoregoa Madrilgo Unibertsitate Konplutentsean. Katedradun izan zen Bartzelonako Unibertsitatean (1951) eta Madrilgo Konplutentsean (1952). Hainbat egile klasikoren lanak itzuli zituen (Tuzidides, Eskilo, Aristofanes eta Sofoklesenak adibidez), eta Historia de la fábula greco-latina lan handiaren zenbait ale idatzi zituen.
1956an, Emérita aldizkariko zuzendari izendatu zuten, eta Española de Lingüísticakoa 1970ean. Beste zenbait erakundetan izandako karguez gainera, Sociedad Española de Estudios Clásicos elkartearen lehendakaria izan zen 1985az gero, eta erakunde horretatik lan eskerga egin zuen grekoa eta latina Espainiako irakaskuntza-planetatik desager ez daitezen. 1986an Consejo Superior de Investigaciones Científicas (CSIC) erakundearen lankide gisa, greko klasikoaren eta Erdi Arokoaren hiztegi bat prestatzen diharduen lantaldearen zuzendari izendatu zuten. Real Academia Españolako kidea zen (1990) eta baita Atenaskoarena ere, ikerketa klasikoen alorrean egindako lanari esker.
Sariei dagokienez, Espainiako Itzulpen Sari Nazionala irabazi zuen 1963an Diccionario griego-español lanarengatik. Hogeita hamar liburutik gora eman zituen argitara, antzinako Greziako literatura eta hizkuntzalaritzari buruzkoak, hizkuntzalaritza indoeuroparrari buruzkoak eta hizkuntzalaritza orokorrari buruzkoak. Aipagarriak dira, besteak beste: Evolución y estructura del verbo indoeuropeo (1963, Aditz indoeuroparraren bilakaera eta egitura); Fiesta, comedia y tragedia (1983, Festa, komedia, tragedia); La democracia ateniense (1988, Atenasko demokrazia); eta La historia de la lengua griega (1999, Grekoaren historia).
Sociedad Española de Estudios Clásicos elkarteko presidente eta katedradun emeritu zen, eta baita Sociedad Española de Lingüísticako presidente ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1096331
# Francisco Salzillo

Francisco Salzillo Alcaraz (Murtzia, 1707ko maiatzaren 12a - Murtzia, 1783ko martxoaren 2a) espainiar eskultore barrokoa izan zen.

## Bizitza

Aita, Nicolas Salzillo, napolitar eskultorea zen, eta hura hil zenean haren lantegiaren ardura hartu zen. Italiar barrokoko moldeak Espainian ezagutarazi zituen eskultoreetako bat izan zen; erlijio-gaietan oinarrituriko eskulturak eta erliebeak landu zituen, batez ere. Zura, burdina, harri-kartoia, ehun gogortuak eta antzeko materialak erabili zituen bere Belen ospetsua (456 pertsonaiek eta 372 animaliek osatua) egiteko; gaur egun Murtziako Salzillo Museoan gordetzen da lan hori.
Aste Santuko prozesioetako eskulturak landu zituen 1752. urtetik aurrera: Erorialdia (1752), Otoitza baratzean (1754); Veronika, San Joan eta Doloretako Ama Birjina (1755-1756); Judasen musua eta Afaria (1763; non trebezia handiz ebazten baitira mahai baten inguruan hamahiru pertsonaia kokatzeak sortzen dituen konposizio-zailtasunak, pertsonaia bakoitzaren azterketa psikologikoa alde batera utzi gabe), eta Kristo zutabeari lotuta (1777-1778).

## Salzilloren estiloa

XVIII. mende hasieran jaiotako eskultoreen belaunaldia plastika barrokoaren azkeneko aldian kokatzen da. Tradiziozko teknika-baliabideak erabiliz eta aurreko aldietako errealismoa galdu gabe, 1730etik aurrera, beste estilo atseginago bat nagusitu zen, rokoko estetikari askoz hobeto egokitzen zitzaiona. Arte rokoko horren ordezkari garrantzizkoena Francisco Salzillo murtziarra izan zen.
Murtziako eskualdeak, garai hartan, merkataritza- eta kultura-harreman handiak zituen Mediterraneoko beste herri batzuekin, eta, susperraldi hark erakarrita, zenbait artista etorri ziren Murtziara, horien artean, Antonio Dupar frantsesa eta Nicolas Salzillo napolitarra, Franciscoren aita. Francisco Salzillorekin lortu zuen estilo hark gailurra, batez ere, prozesioetarako egin zituen eskultura-multzoetan.

## Irudi galeria

* Esnearen Ama Birjina Murtziako katedraleko museoa
* Erorialdia, 1752 Salzillo Museoa, Murtzia
* Otoitza baratzean, 1754 Salzillo Museoa, Murtzia
* San Joan, 1756

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2628789
* Multimedia: Francisco Salzillo / Q2628789
# Francisco Sagarzazu

Francisco Ramón Matías Sagarzazu Sagarzazu (Hondarribia, 1888ko otsailaren 24a - ib., 1975eko otsailaren 1a) gipuzkoar politikaria izan zen.
El Bidasoa egunkaria zuzendu zuen eta 1915etik 1936ra kolaboratu zuen. Irungo Arte eta Lanbide Eskolako irakaslea izan zen, probintziako diputatua, Gipuzkoako udalerrien ordezkari gisa Gorteetako prokuradorea. Hondarribiko alkate izan zen 1925etik 1929ra, eta 1942tik 1958ra. Primo de Riveraren diktaduran lehenik, eta Francorenean ondoren. 1938an Falange Españolako Prentsa eta Propaganda arduraduna izan zen.
Harreman estua eduki zuen Pedro Muguruza arkitektoarekin, Hondarribiko hainbat proiekturen diseinua enkargatu ziola.

## Erreferentziak

* ↑ «Francisco Sagarzazu Sagarzazu Hondarribiko alkatearen familiaren "dohaintzak" eztabaida piztu du» Argia 2021-8-17.

## Kanpo estekak

* Datuak: Q56682577
# Francisco Sainz Pinto

Francisco Sainz Pinto (Lanestosa, 1823 – Erroma, 1853ko ekainaren 12a) bizkaitar margolaria izan zen. San Fernandoko Arte Ederren Errege Akademian ikasi ondoren, ilustratzaile moduan lan egin zuen. Bere lana zela eta, Italian ikasteko laguntza lortu zuen eta bertan hil zen.
* Datuak: Q3751042
* Multimedia: Francisco Sainz / Q3751042
# Francisco Sandaza

Francisco Sandaza (1984ko azaroaren 30a - ) Espainiako futbolaria da.
Hainbat futbol taldetan jokatu du, esaterako FC Tokyo.

## Kanpo estekak

* (Japonieraz) J.League Data Site
* Datuak: Q3751043
* Multimedia: Francisco Sandaza / Q3751043
# Francisco Santos

Francisco Santos Brasilgo udalerri bat da, Piauí estatuan kokatua. 8.237 biztanle ditu 491,862 km²ko eremuan.

## Ikus, gainera

* Piauí

## Kanpo estekak

* Datuak: Q2078798
* Multimedia: Francisco Santos / Q2078798
# Francisco Rodriguez de Mendarozketa

Francisco Rodriguez de Mendarozketa Zarate (Tresponde, 1655eko azaroaren 5a -1722ko otsailaren 26a) arabar elizgizona izan zen.
Salamancan ikasi zuen. Osma eta Toledoko kalonjea izan zen. 1703 eta 1714 artean Gurutzadarako komisario nagusi izendatu zuten. Gero, Gaztelako Kontseiluaren presidente (1713-1714) eta Sigüenzako gotzaina (1714-1722) izan zen.
# Francisco Salinas

Francisco Salinas Quijada (Tutera, 1915eko urriaren 25a - Iruñea, 2006ko abenduaren 25a), nafar legelaria izan zen.
Foru zuzenbidean aditua, Espainiako Historia eta Lege eta Jurisprudentziaren Errege Akademien eta Eusko Ikaskuntzaren kidea izan zen. Abokatua, Nafarroako Foru Aldundiaren aholkularia, Nafarroako Auzitegi Ekonomiko-Administratibo Foralaren kidea eta irakaslea izan zen. San Raimundo Peñafortekoaren Gurutze Handia, Karlos III.a Noblearen Gurutzea edo Manuel Lekuona Saria lortu zituen.

## Lan hautatuak

* Derecho Civil de Navarra
* Elementos de Derecho Civil de Navarra
* La abogacía foral
* Estudio comparativo del derecho ayalés y navarro
* Estudios de historia del derecho foral de Navarra
* Juan Huarte de San Juan
* Navarros universales: Sancho el Fuerte, Bartolomé de Carranza, Martín de Azpilcueta y Francisco de Javier, Jerónimo de Arbolancha

## Kanpo estekak

* Datuak: Q118440
# Francisco San Martín

Francisco San Martín Sala (Iruñea, 1941eko urtarrilaren 23a) nafar mahastizain eta politikaria da. PSNren zerrendentan Nafarroako Parlamentuko parlamentaria eta Espainiako diputatua izan zen.
# Francis Fuller

Francis Fuller (1670 – 1706), "Francis Fuller gaztea" bezala ezaguna (Francis Fuller the younger) idazle mediku ingelesa izan zen, ariketa terapeutikoaren ahalmenen dibulgatzailea.

## Lehen urteak

Aita izen bereko apaiz anglikarra zuen("Francis Fuller zaharra"); amak Bridget izena zuen. Bristolen jaio zen. 1687an Cambridgeko St. John's College-n sartu zen. 1691ean Cambridgeko Unibertsitatean lizentziatu zen, eta 1704an masterra atera zuen.

## Gaixotasuna

Hipokondriasi larria eta dispepsia garatu zuen azkura-eraso baten tratamendu indartsuegiaren ondorioz. Zaldi gainean egindako ariketekin eta emetikoak erabiliz sendatu zen.

## Dibulgazioa

Bere esperientzian oinarriturik, gaixotasunen tratamenduan ariketa erabiltzeari buruzko liburu bat idatzi zuen 1704an: Medicina Gymnastica, or a Treatise concerning the power of Exercise with respect to the Animal Œconomy, and the great necessity of it in the Cure of several Distempers ("Medikuntza gimnastikoa, edo Ariketaren indarra animalien ekonomiaren gainean, eta hainbat arazoren sendakuntzan dagoen honen premia handia"). Urte berean bigarren edizioa argitaratu zen; 1707an hirugarrena, 1718an bosgarrena, 1728an seigarrena eta 1777an bederatzigarrena eta azkena.

## Bere sistemaren oinarriak

Lehenago, Thomas Sydenham aire freskoaren eta ariketa fisikoaren defendatzailea izan zen tuberkulosiaren eta hipokondriasiaren erremedio gisa; Fuller-ek bere iradokizunak hartu eta zabaldu zituen.
Fullerrek ez zuen patologiaren ezagutza handirik: erakusten du; erreumatismoaren tratamenduan milazangoen propietateak goresten zituen; tuberkulosiarentzat, berriz, erregalizarenak. Halere, zenbait gauzatan asmatu zuen, hala nola masajearen erabilpena lokomozio-aparatua erabili ezin zuten pazienteetan.
1706ko ekainean hil zen.

## Kanpo estekak

* Datuak: Q1313302
# Francis Galton

Francis Galton (Birmingham, Ingalaterra, 1822ko otsailaren 16 – Haslemere, Surrey, Ingalaterra, 1911ko urtarrilaren 17), zientzialari oparo bat izan zen. Arlo askotan egin zituen ikerketak, hala nola geografia, meteorologia, antropologia, genetika, eugenesia, psikometria eta estatistikan.
Estatistikan, ezaguna da korrelazio kontzeptuaren asmatzailea izateagatik. Erregresio teknikak ere garatu zituen.
Bidaia asko egin zituen Afrikara herentzia, antropologia eta antropometriari buruzko ikerketak egitera; estatistika erabili zuen bere azterketetan. Meteorologia ere aztertu zuen. Hala ere, eugenesia sortu zuelako da ezaguna; pertsonak elkarrengandik bereizteko behatz markak erabiltzea proposatu zuen. Obrak: Hereditary Genius (1869), Inquiries into Human Faculty (1833, Giza ahalmenei buruzko ikerketak), Natural Inheritance (1889, Herentzia naturala), Essays in Eugenics (1909, Eugenesiazko saiakerak). Galtonen legea: herentzia-lege horren arabera, organismoek gurasoengandik jasotzen dituzte ezaugarrien erdiak, aiton-amonengandik laurdena, eta abar.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Galtonen taula
* Datuak: Q191026
* Multimedia: Francis Galton / Q191026
* Espezieak: Francis Galton
# Francis Garmendia

Francis Garmendia (Hendaia, 1957) lapurtar txirrindulari ohia da.

## Palmaresa

1977
* 3. Frantziako taldekako jazarpen txapelketa (CC St. Médard-en-Jalles taldearekin)
1980
* Nafarroako Itzulia eta etapa bat
* 2. Tour du Béarnen
* 3. Classique Sauveterre Béarn des Gavesen
1981
* Nafarroako Itzuliko etapa bat
* 3. Circuit de la Chalossen

## Kanpo estekak

* Datuak: Q120785807
# Francis Gary Powers

Francis Gary Powers (Jenkins, Kentucky, 1929ko abuztuaren 17a - Los Angeles, 1977ko abuztuaren 1a) estatubatuar hegazkinlari eta espioia izan zen.
Aireko armadan 1950ean sartu zen eta CIAk 1956an erreklutatu zuen. 1960an Turkiako Incirlik Aire Basera bidali zuten. 1960ko maiatzaren 1ean Lockheed U-2 hegazkin bat pilotatu zuen Sobietar Batasunaren gaineko espioitza hegaldi batean eta sobietar misil batek hegazkina bota zuen eta Powers harrapatu zuten. Hamar urteko konfinamendua ezarri zioten.
1962ko otsailaren 10ean askatu zuten, Estatu Batuetako ikasle batekin batera, sobietarrekin egindako preso-truke batean. Estatubatuarrek Rudolf Abel KGBko koronela askatu zuten.
1962tik 1970era Lockheed konpainiarako proba pilotu aritu zen eta gero KNBC telebista katerako helikoptero pilotu. 1977ko abuztuaren 1ean hil zen helikoptero istripu batean.

## Ikus, gainera

* U-2ren istripua
* Rudolf Abel
* Bridge of Spies

## Kanpo estekak

* Datuak: Q309840
* Multimedia: Francis Gary Powers / Q309840
# Francis Fukuyama

Yoshihiro Francis Fukuyama (Chicago, 1952ko urriaren 27a) japoniar jatorriko estatubatuar politologo ezaguna da. Nazioarteko politika eta garapenaren inguruko hainbat lan egin ditu. Bere libururik ezagunena The end of the history and the last man da, 1992an argitaratua eta 20 hizkuntza baino gehiagora itzuli zena.
* Datuak: Q186123
* Multimedia: Francis Fukuyama / Q186123
# Francis Jammes

Francis Jammes (Tournay, Bigorra, 1868ko abenduaren 2a - Hazparne, Lapurdi, 1938ko azaroaren 1a) frantziar olerkari eta eleberrigilea.
Francis Jammesek bere poemetan eta nobeletan erabili zituen gaiek eta idatz-moldeek freskura berezi bat ekarri zuten, XX. mendearen hasieran, Frantziako literatura dekadentera. Bearnoko Orthezen jarri zen lanean Jammes gaztea, notarioaren bulegoan, eta 1891ean eman zituen argitara lehen poemak, guztiz klasikoak direnak. 1893tik aurrera, ordea, neurri librean hasi zen idazten, eta joera naturalista batera eraman zuen bere molde ulerterrazak, sinbolisten poesiatik urrun. 1898. urtean eman zuen argitara lehen poema-bilduma, De l´Angélus de l´aube à l´Angélus du soir (Goizeko Angelusetik arratseko Angelusera), eta harekin eman zuen bere burua ezagutzera Frantzia osoan. Idazle nekaezina zen, eta artikulu ugari eman zuen egunkari eta aldizkarietan. 1901. urtean bildu zituen ordura arte idatziriko artikuluak Le deuil des primevères (San Jose loreen dolua) liburuan. 1905. urtean erlijio katolikora itzuli zen, Paul Claudel lagun idazleak bultzatua, eta bertso alexandrinoa landu zuen ondoren, erlijiozko poema batzuetan: Clairières dans le ciel (1906, Ostarteak zeruan); Les Géorgiques chrétiennes (1911-1912, Kristau Georgikak); Les Quatrains, (1923-1925, Lauko bertsoak). Eleberri batzuk idatzi zituen: Clara d´Ellébeuse (1899), Le roman du lièvre (1902, Erbiaren ipuina), baina olerkia izan zuen gogokoen, kristau egin zenetik bereziki. Francis Jammes Hazparnen jarri zen bizitzen 1921. urtean eta han bizi izan zen heriotzera arte (1938). Euskal gaiak ere erabili zituen bere idazlanetan: Les Robinsons basques (1925, Euskal Robinsonak), Le Mariage basque (1923, Euskal ezkontza), François Etcheco, sculpteur basque 1853-1889 (1931, François Etcheco euskal eskultorea, 1853-1889).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Txillardegi. 1966: "Unamuno ala Jammes?", Jakin, 21: 81-84.
* Datuak: Q353873
* Multimedia: Francis Jammes / Q353873
# Francis Hughes

Francis Hughes, irlanderaz Proinsias Ó hÁodha (1956ko otsailaren 28a, Bellaghy, Derry konderria – 1981eko maiatzaren 12a, Maze espetxea) Behin-Behineko IRAko kidea izan zen. 1981eko Irlandako gose greban hil zen 10 errepublikar presoetako bat izan zen.
1970eko hamarkadaren erdialdera bera eta beste hainbat IRAkide britainiar indar armatuen aldetik Ipar Irlandako gizonik bilatuenen artean zueden. 1978ko martxoaren 17an, Maghera udalerritik hurbil, IRAkide batzuk eta SASren soldaduek izandako tiroketa batean Paratxutista Errejimenduko David Jones soldadua hilik gertatu eta beste saoldadu bat larriki zauritua izan zen. Hughes bera ezker besoan zauritua eta atxilotua izan zen. 1980ko otsailean 80 urteko espetxe zigorra jaso zuen.
1981eko Irlandako gose greban parte hartu zuen errepublikar presoetako bat izan zen. 1981eko martxoaren 15an gose grebari ekin zion, hain zuzen ere, lehenbiziko gosegrebalaria izan zen Bobby Sands hasi eta bi astetara. Maiatzaren 12an eta Maze espetxean, goizeko 5:43etan 25 urte zituela zendu zen, 59 egunez gose-greban egon ondoren.

## Ikus gainera

* 1981eko Irlandako gose greba
* Datuak: Q1388408
# Francis Garchitorena

Francis Xavier Garchitorena (1938ko urtarrilaren 8a - 2005eko otsailaren 25a) Filipinetako Sandiganbayan epaile burua izan zen 1986tik 2002ra.
Francisek Ateneo de Naga Unibertsitatean ikasi zuen eta 1962an Manilako Ateneo Unibertsitateko Zuzenbide Fakultatean lizentziatu zen Bere garaian abokatu nagusietako bat izan zen. Sandigan Bayan Justizia izendatu zuten. Minita V. Chico Nazario izendatu zuten bere lekua betetzeko.
2001ean, Anacleto Badoy Justizia elkartearekin liskarrak izan zituen, baina elkarrizketan aritu zen. Azkenean, Badoy baja izango zen tentsioak gailurra izan ondoren. Garchitorena Sen. abokatu mitikoaren hirugarren lehengusua da. Jose W. Diokno, giza eskubideen aita eta EDSA iraultza baketsuaren eta Marcos oposizioko buruzagi intelektuala, Apolinario Mabini " Filipinetako Iraultzaren burua" eta Rizal Propagandaren Mugimenduko buruzagi bikaina izan zenaren antzera.

## Familia

Garchitorenaren aita biologikoa, Buenaventura de Erquiaga Palacios (1895-1959), Espainiako ohorezko kontsulordea izan zen, Eakoa (Bizkaia) . Garchitorenaren ama, Flor Chereau Garchitorena (1902-1981), Tigaon-en (Camarines Sur) jatorria zuen, eta euskal eta frantziar jatorrikoa zen. Floren anaia Mariano Garchitorena jauna zen, Camarines Sur-eko gobernadorea, Nekazaritza eta merkataritzako idazkaria eta Espainiako ministroa.
Garchitorena Felipe Santiago de Erquiaga de Odiagaren (1859-?) Eta María Jesús Palacios Goitiaren (1858-?) Aitazko iloba zen eta Andrés Garchitorenaren amaren ildoa, Indiako odola ere bazuen, igeltsero iraultzailea eta Aguinaldoko Hong Kong Juntako kidea, eta Marguerite Chereau frantsesa zen.

## Gaixotasuna eta heriotza

2005eko urtarrilaren 17an Garchitorenari burmuineko tumorea diagnostikatu zioten. Hil zen Makatiko Medical Center-en 8:45etan 2005eko otsailaren 25ean

## Erreferentziak

* ↑ Farewell to a man of conviction and integrity, Former Sandiganbayan Presiding Justice Francis E. Garchitorena. .
* ↑ Ateneo de Manila University. .
* ↑ Associate Justice Minita V. Chico Nazario retires from the Supreme Court. .
* ↑ Supreme Court moves to patch up Sandigan quarrel. .
* ↑ Francis Garchitorena, 67. Philippine Daily Inquirer.

## Kanpo estekak

* Datuak: Q5480800